《庚申秋夜予卧病孤山闲读虎关女郎秋梦诗怅然》
南北朝·王微

孤枕寒生好梦频，几番疑见忽疑真。
情知好梦都无用，犹愿为君梦里人。

作者简介：（415—453）南朝宋琅邪临沂人，字景玄。王弘侄。善属文，能书画，兼解音律、医方、阴阳术数。初为始兴王刘浚友。微素无宦情，江湛举为吏部郎，不就。与何偃书，深言尘外之适。常住门屋一间，寻书玩古，终日端坐，床席皆生尘埃，惟坐处独净。弟有疾，微躬自处疗，以服药失度卒。深自咎恨，发病不复自疗，弟卒后四旬亦终。